Parisataa kokoontui muistamaan Politkovskajaa - Ulkomaat - Uutiset - MTV.fi
Parisataa kokoontui muistamaan Politkovskajaa
Ulkomaat Julkaistu 16.11.2006 01:21 (Päivitetty 17.11.2006 12:08)
Politkovskajan murhan tutkintaa johtavan Venäjän valtakunnansyyttäjän mukaan murhatutkimuksissa on edelleen useita eri tutkintalinjoja.
Parisataa ihmistä kokoontui eilen Moskovaan kunnioittamaan viime kuussa murhatun toimittaja Anna Politkovskajan muistoa.
Ihmiset olivat saapuneet paikalle, koska murhasta oli kulunut 40 päivää, mikä on perinteisen venäläisen suruajan kesto. Osa paikalle kokoontuneista kunnioitti murhatun muistoa kantamalla tämän kuvia, osalla taas oli mukanaan plakaatteja, joissa kysyttiin kuka murhasi Politkovskajan.
Politkovskajan murhan tutkintaa johtavan Venäjän valtakunnansyyttäjän Juri Tshaikan mukaan murhatutkimuksissa on edelleen useita eri tutkintalinjoja.
Tshaika kertoi eilen Venäjän parlamentille duumalle, ettei toistaiseksi ole suljettu pois myöskään sitä mahdollisuutta, että murha olisi masinoitu ulkomailta. Presidentti Vladimir Putin vihjaili pian murhan jälkeen, että sen takana ovat mahdollisesti ulkomaille paenneet Venäjän nykyhallinnon vastustajat.
(MTV3-STT-AP-AFP-Itar-Tass)
Venäjä jatkaa kuolemantuomioiden kieltoa Yhdysvaltalaissotilas tunnusti irakilaistytön murhan